Република Србија
ОПШТИНА МАЛО ЦРНИЋЕ
ОПШТИНСКА УПРАВА
Број: 401-15/2020
Датум: 14.01.2020. године
Мало Црниће

На основу члана 10. Закона о буџетском систему („Сл.гласник РС“ бр. 54/2009, 73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 - др. закон, 103/2015, 99/2016, 113/2017, 95/2018 , 31/19 и 72/19) и Правилника о начину коришћења средстава са подрачуна, односно других рачуна консолидованог рачуна трезора општине Мало Црниће број 401-472/17, Комисија за прикупљање понуда од банака за депоновање слободних новчаних средстава Консолидованог рачуна трезора општине Мало Црниће, образована Решењем Председника општине Мало Црниће, дана 14.01.2020. године упућује

**ПОЗИВ  БАНКАМА  ЗА  ДОСТАВЉАЊЕ ПОНУДА**

**за депоновање слободних новчаних средстава Консолидованог рачуна трезора општине Мало Црниће на домаћем финансијском тржишту новца у 2020. години.**

У складу са чланом чланом 10. Закона о буџетском систему („Сл.гласник РС“ бр. 54/2009, 73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 - др. закон, 103/2015, 99/2016, 113/2017, 31/19 и 72/19), локални трезори одговорни су за ефикасност и сигурност инвестирања новчаних средстава на консолидованом рачуну трезора локалних власти. Министарство финансија Републике Србије омогућило је јединицама локалне самоуправе да пласирају слободна новчана средства консолидованог рачуна трезора, код банака, ради њиховог укамаћења, по каматној стопи која није нижа од референтне каматне стопе Народне банке Србије. Општина Мало Црниће је заинтересована да слободна новчана средства свог Консолидованог рачуна трезора депонује на одређено време до краја 2020. године. С тим у вези, упућујемо позив банкама, да доставе своју понуду о висини каматне стопе, за депоновање слободних новчаних средстава Консолидованог рачуна трезора општине Мало Црниће и то за :

-          Депозите по виђењу највише до 150.000.000,00 динара,

уз обавезу банке да на први позив депонента у свему поступи по захтеву депонента и стави средства депонована по виђењу на располагање, а што ће бити дефинисано Уговором о депоновању.

Понуду је потребно сачинити у складу са чланом 37. став 1. Закона о јавном дугу („Сл. гласник РС“ број.  61/2005, 107/2009, 78/2018, 68/2015, 95/2018 и 91/19).

Понуду је потребно доставити у следећим интервалима:

|  |  |
| --- | --- |
| Износ у РСД | Каматна стопа |
| До  50.000.000,00 динара |   |
| Од 50.000.000,00 до 100.000.000,00 динара |   |
| Од 100.000.000,00 до 150.000.000,00 динара |   |

Понуда се доставља препорученом пошиљком или лично у затвореној коверти на адресу: Општина Мало Црниће, Бајлонијева 119 , са назнаком: „Понуда - депоновање слободних новчаних средстава Консолидованог рачуна трезора - не отварај“. Рок за достављање понуда је 5 (пет) дана, од дана објављивања јавног позива на интернет страници општине Мало Црниће: www.оpstinamalocrnice.rs, односно до 20.01.2020. године до 12,00 часова. Понуда се сматра благовременом уколико је примљена од стране наручиоца до 20.01.2020. године до 12,00 часова. Непотпуне и неблаговремене понуде неће бити разматране. Критеријум за избор најповољније понуде је висина понуђене каматне стопе. Са изабраним понуђачем, Општина Мало Црниће закључиће Уговор о депоновању средстава Консолидованог рачуна трезора.

                Особа за контакт: Драгана Стојилковић, Одсек за буџет и трезор, контакт телефон  012 280 855.

Председник Комисије

Драгана Стојилковић